joelniklaus/EU_Wikipedias huggingface dataset:
Πρασές Χανίων

Οι Πρασές είναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχουν 31 χιλιόμετρα από τα Χανιά και είναι κτισμένες σε υψόμετρο 480 μ. Το όνομα του χωριού προέρχεται από τη λέξη πρασιά, η οποία αναφέρεται σε φυτώριο.

Κοινότητα Πρασέ 
Εκτός από την έδρα της, η Κοινότητα Πρασέ περιλαμβάνει και τους οικισμούς Νέα Ρούματα και Χωστή. Η απογραφή του 2011 αναφέρει:

 Νέα Ρούματα, τα (51)
 Πρασές, ο (76)
 Χωστή, η (11)

Συνολικά η κοινότητα έχει 138 κατοίκους.

Η Κοινότητα εκπροσωπείται από  τον Πρόεδρο κ. Κωνσταντίνο Φραγκιουδάκη.

Κοινοτάρχες Πρασέ 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Πρασέ.

Ιστορικά στοιχεία 
Το χωριό αναφέρεται από τον Φραντσέσκο Μπαρότσι το 1577 ως Prassea, στην επαρχία Κυδωνίας. Στην ενετική απογραφή του 1583 από τον Καστροφύλακα αναφέρεται ως Prassea με 94 κατοίκους και 21 οφειλόμενες αγγαρίες. Kαι ο Φραντσέσκο Μπαζιλικάτα το 1630 αναφέρει το χωριό ως Prassea. Στην αιγυπτιακή απογραφή του 1834 αναφέρεται ως Prases μαζί με άλλα χωριά της περιοχής των Λάκκων. Ο Μιχαήλ Χουρμούζης αναφέρει το χωριό στο έργο του Κρητικά, το 1842, ως Πρασιές. Το 1881 ανήκε στον δήμο Λάκκων και σύμφωνα με την απογραφή είχε αμιγώς χριστιανικό πληθυσμό, με 263 κατοίκους. Στην απογραφή του 1900 είχε 329 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 το χωριό ορίστηκε έδρα ομώνυμης κοινότητας  μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Μουσούρων.

Το 1941 κατά την διαδικασία έρευνας για υποτιθέμενους ακρωτηριασμούς των Γερμανών από Κρητικούς πολίτες κατά την μάχη της Κρήτης, η γερμανική διοίκηση υπό τον στρατηγό Brӓuer κατέγραψε στο χωριό την εκτέλεση εξακοσίων ενενήντα οκτώ ατόμων κατηγορούμενων ως ατάκτων και εκατόν ογδόντα ανδρών, οι οποίοι εκτελέστηκαν σύμφωνα με το άρθρο 4 "Εξολόθρευση του άρρενος πληθυσμού της περιοχής" του Πτεράρχου επικεφαλής της Μάχης της Κρήτης, Kurt Student.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Σημεία ενδιαφέροντος 
Στπμ συνοικισμό Ασκίδια ή Σκίδια βρίσκεται ο ναός του Αγίου Νικολάου. Ο ναός είναι μονόχωρος καμαρόσκεπος και στο εσωτερικό του σώζονται τοιχογραφίες, καθώς και τμήμα της κτητορικής επιγραφής. Εντός του ναού υπάρχουν τα χαράγματα 1513, 1527 και 1529. Ο οικισμός αναπτυσσόταν αρχικά κατά μήκος του ποταμού, ενώ ο καινούργιος οικισμός αναπτύσσεται κατά μήκος του δρόμου. Κοντά στο χωριό βρίσκεται φαράγγι το οποίο διασχίζεται από μονοπάτι μήκους 5 χιλιομέτρων.

Παραπομπές 

Χωριά του νομού Χανίων
Δήμος Πλατανιά
Σέμπρωνας Χανίων

Ο Σέμπρωνας είναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 38 χιλιόμετρα από τα Χανιά και είναι κτισμένος σε υψόμετρο 620 μ. σε μικρό οροπέδιο με περίπου 80 πηγές νερού. Η οικονομία του είναι κυρίως αγροκτηνοτροφική, με κύρια προϊόντα τα κάστανα, το ελαιόλαδο, τα γαλακτομικά, το μέλι, τα μήλα και το κρασί.

Κοινότητα Σέμπρωνα 
Περιλαμβάνοντας μόνον την έδρα της, η Κοινότητα Σέμπρωνα έχει 92 κατοίκους, σύμφωνα με την απογραφή του 2011.

Η Κοινότητα εκπροσωπείται από τον Πρόεδρο κ. Εμμανουήλ Μιχελάκη.

Κοινοτάρχες Σέμπρωνα 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Σέμπρωνα.

Ιστορικά στοιχεία 
Στην περιοχή Πρασιανά, εντός αγροκτήματος, έχει ανασκαφεί κτιστός κιβωτιόσχημος τάφος της παλαιοχριστιανικής περιόδου. Στο εσωτερικό του βρέθηκαν λείψανα οστών και μια πήλινη οινοχόη.

Το χωριό αναφέρεται από τον Φραντσέσκο Μπαρότσι το 1577 ως Sembrona, στην επαρχία Κισάμου. Στην ενετική απογραφή του 1583 από τον Καστροφύλακα αναφέρεται ως Gavumera Sembrino με 142 κατοίκους και ο Φραντσέσκο Μπαζιλικάτα το 1630 αναφέρει το χωριό ως Sembrona στην επαρχία Κισάμου. Αντίθετα, στο χρονικό του Αντόνιο Τριβάν αναφέρεται ότι υπαγόταν στην επαρχία Κυδωνίας. Πιθανόν ο οικισμός να βρισκόταν στα σύνορα των δύο επαρχιών και να άλλαζε η διοικητική υπαγωγή του.

Στην αιγυπτιακή απογραφή του 1834 αναφέρεται ως Sembronas. Το 1881 ανήκε στον δήμο Λάκκων και σύμφωνα με την απογραφή είχε μικτό πληθυσμό, με 69 χριστιανούς και 70 μουσουλμάνους κατοίκους. Στην απογραφή του 1900 είχε 102 κατοίκους και υπαγόταν στον ίδιο δήμο. Το 1920 ανήκε στον αγροτικό δήμο Νέων Ρουμάτων. Το 1925 το χωριό προσαρτήθηκε στην κοινότητα Πρασέ, αλλά το 1930 ορίστηκε έδρα ομώνυμης κοινότητας  μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Μουσούρων. Το 2011 έντάχθηκε πάλι ως κοινότητα στον νέο δήμο Πλατανιά.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Σημεία ενδιαφέροντος 
Ο κεντρικός ναός του χωριού είναι αφιερωμένος στον άγιο Γεώργιο. Κτίστηκε το 1910.
Στο χωριό βρίσκεται επίσης ο μονόχωρος ναός του Αγίου Ιωάννη, πιθανόν της βενετσιάνικης περιόδου. Στο εσωτερικό του ναού σώζονται τοιχογραφίες σε κακή κατάσταση. Στην κορυφή του υψώματος Αποπηγάδι βρίσκεται ναός αφιερωμένος στον Άγιο Ιωάννη, ο οποίος κτίστηκε το 1873. Εορτάζει στο Γενέσιο του Προδρόμου. Κοντά στο ναό αυτό βρίσκεται η πηγή Γητεμένη βρύση.

Παραπομπές

Εξωτερικοί σύνδεσμοι 
 Μετεωρολογικός σταθμός Σέμπρωνα Χανίων

Χωριά του νομού Χανίων
Δήμος Πλατανιά
Ψαθογιάννος Χανίων

Ο Ψαθογιάννος (ή Ψαθόγιαννος) είναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 20 χιλιόμετρα από τα Χανιά και είναι κτισμένος σε υψόμετρο 150 μ. Το κυρίο προϊόν της περιοχής είναι το ελαιόλαδο. Εκτιμάται ότι παράγονται ετησίως στον Ψαθογιάννο πάνω από 900 τόνοι ελαιόλαδου.

Κοινότητα Ψαθογιάννου 
Εκτός από την έδρα της, η Κοινότητα Ψαθογιάννου περιλαμβάνει και τον οικισμό Μπαπιόλος. Η απογραφή του 2011 αναφέρει:

 Μπαπιόλος, ο (56)
 Ψαθογιάννος, ο (103)

Συνολικά η κοινότητα έχει 159 κατοίκους.

Η Κοινότητα εκπροσωπείται από τον Πρόεδρο κ. Ανδρέα Βιτετζάκη.

Κοινοτάρχες Ψαθογιάννου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ψαθογιάννου.

Ιστορικά στοιχεία 
Το χωριό αναφέρεται από τον Φραντσέσκο Μπαρότσι το 1577 ως Psatoiano, στην επαρχία Κισάμου. Στην ενετική απογραφή του 1583 από τον Καστροφύλακα αναφέρεται ως Psatogiano με 76 κατοίκους, 18 οφειλόμενες αγγαρείες και 2 προνομιούχους. Ο Φραντσέσκο Μπαζιλικάτα το 1630 αναφέρει το χωριό ως Psatoiorgo. Στην αιγυπτιακή απογραφή του 1834 αναφέρεται ως Psathogiano με 14 χριστιανικές και 12 μουσουλμανικές οικογένειες.

Το 1881 ανήκε στον δήμο Αλικιανού και σύμφωνα με την απογραφή είχε μικτό πληθυσμό, με 116 χριστιανούς και 63 μουσουλμάνους κατοίκους. Στην απογραφή του 1900 είχε 117 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 προσαρτήθηκε στην κοινότητα Μανολιόπουλου, αλλά το 1929 ορίστηκε έδρα ομώνυμης κοινότητας  μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Μουσούρων.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Σημεία ενδιαφέροντος 
Στο κέντρο του χωριού βρίσκεται κατασκευή γνωστή ως «Πύργος του Ψαθόγιαννου». Το κτίριο χρησιμοποιήθηκε από τους Οθωμανούς ως φυλακή, ενώ αργότερα μετατράπηκε σε ελαιοτριβείο. Η κεντρική εκκλησία του χωριού είναι αφιερωμένη στον Άγιο Γεώργιο. Κοντά στην είσοδο του χωριού βρίσκεται μεγάλος πλάτανος με κρήνη από κάτω του, η οποία κτίστηκε επί τουρκοκρατίας.

Παραπομπές 

Χωριά του νομού Χανίων
Δήμος Πλατανιά
Μπάμπης Κλάρας

Ο Μπάμπης Κλάρας (1910–1986) ήταν Έλληνας λογοτέχνης και δημοσιογράφος.

Βιογραφικά στοιχεία 
Γεννήθηκε στις 30 Απριλίου 1910 στη Λαμία και αδερφός του ήταν ο Θανάσης Κλάρας (Άρης Βελουχιώτης). Σπούδασε νομική και πολιτικές επιστήμες στο Εθνικό και Καποδιστριακό Πανεπιστήμιο Αθηνών. Μετά την αποφοίτησή του το 1930 ασχολήθηκε με τη δημοσιογραφία, εργαζόμενος σε εφημερίδες και περιοδικά. Εντάχθηκε στο Κομμουνιστικό Κόμμα Ελλάδας από το οποίο διαγράφηκε το 1932 ενώ συνελήφθη και φυλακίστηκε λόγω ιδιωνύμου. Από το 1936 υπήρξε υπεύθυνος της ύλης και στη συνέχεια αρχισυντάκτης της εφημερίδας Η Βραδυνή. Παρέμεινε σε αυτήν την εφημερίδα μέχρι το 1974, όταν και αποχώρησε διατηρώντας όμως τη σύνταξη της Φιλολογικής Βραδυνής. Την περίοδο της Κατοχής εντάχθηκε στο Εθνικό Απελευθερωτικό Μέτωπο και συμμετείχε στην Εθνική Αντίσταση. Επίσης, την περίοδο της Δικτατορίας των Συνταγματαρχών η Βραδυνή αποτελούσε το κύριο αντιδικτατορικό φύλλο υπό τη διεύθυνσή του. Πέθανε στις 19 Δεκεμβρίου 1986.

Εργογραφία 
Εκτός από τη δημοσιογραφία ασχολήθηκε και με τη λογοτεχνία, γράφοντας δοκίμια, κριτικές, θεατρικά έργα και ποιήματα, αρχικά στα μέσα με τα οποία συνεργαζόταν. Το πρώτο του έργο, Το Πιστεύω ενός απλού ανθρώπου, το οποίο περιλαμβάνει δοκίμια έναντι του μακαρθισμού και του λενινισμού, εκδόθηκε το 1954. Τιμήθηκε δύο φορές με Κρατικά Λογοτεχνικά Βραβεία, το 1964 και το 1984. Στα σημαντικότερα έργα του περιλαμβάνονται τα εξής:
Το Πιστεύω ενός απλού ανθρώπου, 1954
Ενιαίος Λογισμός, 1958
Συνομιλίες με τα παιδιά μου, 1963
Δοκίμια, 1967
Απόψεις του λόγου και της τέχνης, 1967
Μεθοδολογία κριτικής, 1971
Ανθρώπεια, 1972
Βίβα Βίτα, 1972
Τρία κείμενα για τον Άρη, 1975
Η κρίση του πολιτισμού και η ανάπλαση της ζωής, 1978
Ο αδελφός μου ο Άρης, 1983
Η περιπέτεια ενός ανθρώπου του 20ού αιώνα, 1986

Παραπομπές

Εξωτερικοί σύνδεσμοι 
Μπάμπης Κλάρας στον Πανδέκτη, του Εθνικού Ιδρύματος Ερευνών
Κείμενα του Μπάμπη Κλάρα στη Νέα Εστία
Ο Μπάμπης Κλάρας στην Εκπομπή Μονόγραμμα της ΕΡΤ2, 14 Δεκεμβρίου 1982.

Έλληνες Αντιστασιακοί
Έλληνες δημοσιογράφοι
Έλληνες συγγραφείς
Καουσέα Νατάνο

Ο Καουσέα Νατάνο (Kausea Natano, γεν. το 1957) είναι  πολιτικός από το Τουβαλού και ο 13ος πρωθυπουργός της χώρας από τις 19 Σεπτεμβρίου 2019. Είναι επίσης βουλευτής στην περιφέρεια Φουναφούτι, έχοντας υπηρετήσει αντιπρόεδρος της κυβέρνησης και υπουργός Επικοινωνιών επί πρωθυπουργίας του Γουίλι Τελάβι.

Προτού αρχίσει να ασχολείται με τα κοινά, ο Νατάνο ήταν διευθυντής Τελωνείων του Τουβαλού, ακι επίσης υπηρέτησε ως βοηθός γραμματέας στο υπουργείο Οικονομικών και Οικονομικού Σχεδιασμού.

Έπειτα από τις γενικές εκλογές του 2019, στις 19 Σεπτεμβρίου 2019, ο Νατάνο εξελέγη από τα μέλη του κοινοβουλίου ως πρωθυπουργός με ψήφους 10-6.

Πολιτική σταδιοδρομία 
Ο Νατάνο επανεξελέγη βουλευτής στις εκλογές του 2006  λαμβάνοντας 340 ψήφοι. Έπειτα από εκείνες τις εκλογές, διορίστηκε υπουργός Κοινωφελών Υπηρεσιών και Βιομηχανίας στην κυβέρνηση του πρωθυπουργού Απισάι Ιελέμια.

Επανεξελέγη στις εκλογές του 2010  αλλά απέτυχε να εκλεγεί πρωθυπουργός , καθώς ηττήθηκε οριακά από τον Μαατία Τοάφα, ο οποίος εξελέγη πρωθυπουργός με 8 ψήφους. Τον Δεκέμβριο του 2010 η κυβέρνηση Τοάφα ανατράπηκε με πρόταση δυσπιστίας και ο Γουίλι Τελάβι τον διαδέχθηκε στην πρωθυπουργία. Ο Νατάνο ήταν μεταξύ εκείνων που υποστήριξαν τον Τελάβι και διευκόλυνε έτσι τη διαδοχή του. Στις 24 Δεκεμβρίου διορίστηκε από τον Τελάβι ως υπουργός Επικοινωνιών. Επίσης, διορίστηκε αντιπρόεδρος της κυβέρνησης.

Ο Νατάνο επανεξελέγη στις εκλογές του 2015 και του 2019.

Παραπομπές

Πρωθυπουργοί του Τουβαλού
Ηγέτες εν ενεργεία
Γάβρος Καστοριάς

Ο Γάβρος είναι ακατοίκητο ορεινό χωριό στην Περιφερειακή Ενότητα Καστοριάς με υψόμετρο 810 μέτρα.

Γεωγραφία - Ιστορία 
Ο Γάβρος βρίσκεται προς τα βόρεια όρια με την Περιφερειακή Ενότητα Φλώρινας, ανάμεσα στις λίμνες της Καστοριάς και των Πρεσπών και σε απόσταση 23,5 χλμ. Β.-ΒΔ. από την πόλη της Καστοριάς. Ανατολικά και δίπλα από το χωριό περνάει η Ε.Ο. Καστοριάς - Πρεσπών και ξεκινά ο Λαδοπόταμος που καταλήγει στον ποταμό Αλιάκμονα. Συμπεριλαμβάνεται στα "Κορέστεια χωριά" ή "πλίνθινα χωριά" της Καστοριάς, που ήταν κτισμένα με λάσπη από κοκκινόχωμα, νερό και άχυρο από τοπικούς μάστορες στο πρώτο μισό του περασμένου αιώνα. Τα περισσότερα από αυτά είναι εγκαταλελειμμένα και μισογκρεμισμένα εκτός από την εκκλησία του Αγίου Νικολάου που έχει συντηρηθεί. Η ευρύτερη περιοχή (από Μελά - Χαλάρα έως Κρανιώνα), που μέσα της βρίσκεται ο Γάβρος και χαρακτηρίζεται από δρυοδάση ή μεικτά δάση τα οποία διαδέχονται οι γεωργικές καλλιέργειες, έχει ανακηρυχθεί Τοπίο Ιδιαίτερου Φυσικού Κάλους - ΤΙΦΚ.

Ονομασία - Διοικητικά 
Η παλιά ονομασία του είναι Γαβρέσι και έτσι αναφέρεται, μετά την απελευθέρωση το 1918, στο ΦΕΚ 259Α - 29/12/1918 όπου ορίζεται έδρα της ομώνυμης κοινότητας. Το 1926 με το ΦΕΚ 413Α - 22/11/1926 μετονομάστηκε σε Γάβρος. Σύμφωνα με το σχέδιο Καλλικράτης μαζί με τον Νέο Οικισμό αποτελούν την Τοπική Κοινότητα Γάβρου που υπάγεται στη Δημοτική Ενότητα Κορεστίων του Δήμου Καστοριάς και σύμφωνα με την απογραφή 2011 δεν κατοικείται, ενώ σύμφωνα με την απογραφή του 2001 είχε πληθυσμό 10 κατοίκων.

Απογραφές πληθυσμού

Σημαντικοί Γαβριώτες 
 Δημήτριος Νταλίπης, Μακεδονομάχος οπλαρχηγός
 Αναστάσιος Νταλίπης, στρατιωτικός, πολιτικός, υφυπουργός Εσωτερικών

Εξωτερικοί σύνδεσμοι 
 Κορέστεια: Χωριά από τερακότα από τον ιστότοπο http://www.greek-crossroads.gr

Φωτογραφίες

Παραπομπές

 

Χωριά του νομού Καστοριάς
Δήμος Καστοριάς
Διάβα Τρικάλων

Η  Διάβα είναι χωριό του νομού Τρικάλων και υπάγεται στον Δήμο Μετεώρων.Βρίσκεται στα ριζά της Πίνδου, απέναντι από τα Μετέωρα κοντά στη Καλαμπάκα και τον Πηνειό ποταμό.  
Υπάρχει η Εκκλησία, το κοινοτικό κατάστημα, το δημοτικό σχολείο, τα καφενεία και οι ταβέρνες. 

Τα τελευταία χρόνια εμφανίζει μια ιδιαίτερη δραστηριότητα ο πολιτιστικός σύλλογος του χωριού.

Αυτοδιοικητική ιστορία

Πρόεδροι της Κοινότητας 
Από το 1983 έως το 1998, πρόεδροι της Κοινότητας διετέλεσαν

1983-90:Γιώργος Βλαχογιάννης  Επί των ημερών του κατασκευάστηκε η γέφυρα Καλαμπάκας – Διάβας.
1991-98:Βύρων Μπουτίνας (επανεξελέγη το 1994 με ποσοστό 100% ως ο μοναδικός υποψήφιος)

Παραπομπές 

Δήμος Μετεώρων
Χωριά του νομού Τρικάλων
Ένωσις Λαϊκών Κομμάτων

Η Ένωσις Λαϊκών Κομμάτων ή Ένωσις Λαϊκού Κόμματος (Ε.Λ.Κ.) ήταν ελληνική εκλογική συμμαχία. Συμμετείχε μόνο στις βουλευτικές εκλογές του 1958.

Ιστορικό
Η Ένωσις Λαϊκών Κομμάτων ιδρύθηκε στις 29 Μαρτίου 1958. Ήταν ένας ευκαιριακός συνασπισμός κομμάτων που προέρχονταν από την αντιβενιζελική παράταξη και κυρίως από το Λαϊκόν Κόμμα, και τα οποία μετά την εκλογική πτώση του τελευταίου, είχαν κατά καιρούς διαφωνήσει με τις κυρίαρχες δυνάμεις της Δεξιάς, Ελληνικό Συναγερμό και Ε.Ρ.Ε.. Την Ένωση Λαϊκών αποτελούσαν το Λαϊκόν Κόμμα, το Λαϊκόν Κοινωνικόν Κόμμα του Στέφανου Στεφανόπουλου, το Κόμμα Εθνικοφρόνων του Θεόδωρου Τουρκοβασίλη και άλλα μικρότερα κόμματα. 

Στις εκλογές του 1958 η Ε.Λ.Κ. πήρε 2,95% και τέσσερις έδρες, εκ των οποίων δύο ανήκαν στο Λαϊκό και δύο στο Λαϊκό Κοινωνικό.

Συμμετέχοντα κόμματα
Τα κόμματα που αποτελούσαν την Ένωση Λαϊκών Κομμάτων ήταν:

Αποτελέσματα εκλογών

Βουλή των Ελλήνων

Παραπομπές

Πηγές
J. Meynaud, Πολιτικές δυνάμεις στην Ελλάδα, "Μπαϋρον, Αθήνα, 1966 
Ηλίας Νικολακόπουλος, Η καχεκτική δημοκρατία, Εκδόσεις Πατάκη, Αθήνα 2000

Καταργημένα πολιτικά κόμματα στην Ελλάδα
Συντηρητικά κόμματα
Groot

Ο Γκρουτ (αγγλικά: Groot /ɡruːt/) είναι φανταστικός χαρακτήρας των Marvel Comics. Οι δημιουργοί του ήταν οι Σταν Λι, Λάρι Λίμπερ και Τζακ Κίρμπι, με την πρώτη του εμφάνιση στα κόμικ να γίνεται τον Νοέμβριο του 1960 στο Tales to Astonish #13. Είναι ένας από τους βασικούς χαρακτήρες του Κινηματογραφικού Σύμπαντος της Marvel και εμφανίζεται στις ταινίες Φύλακες του Γαλαξία (2014), Φύλακες του Γαλαξία 2 (2017), Εκδικητές: Ο Πόλεμος της Αιωνιότητας (2018), Εκδικητές: Η Τελευταία Πράξη (2019), Thor: Love and Thunder (2022) και Φυλακες του Γαλαξία 3 (2023) και στη σειρά ταινιών μικρού μήκους του Disney+ I Am Groot (2022), όπου τη φωνή του έχει χαρίσει ο ηθοποιός Βιν Ντίζελ. Στην πρώτη ταινία ο Γκρουτ θυσιάζεται και από τα κομμάτια του γεννιέται το Μωρό Γκρουτ, που παίρνει τη θέση του στη δεύτερη ταινία.

Βιογραφία 
Ο Γκρουτ προέρχεται από τον Πλανήτη Χ, η πρωτεύουσα των κλαδωτών κόσμων και το μέρος όπου κατοικούν οι Flora colossus. Το είδος αυτό, στην εμφάνιση φαίνεται να έχει πάρει αρκετά από τα χαρακτηριστικά ενός δέντρου και ως προς την ομιλία, μιλάει μία γλώσσα, που λόγω της σκληρότητας του λάρυγγά τους είναι σχεδόν αδύνατο να καταλάβει κάποιος τι λένε, ενώ μοιάζει να επαναλαμβάνουν συνεχώς τη φράση «Είμαι ο Γκρουτ».

Προέλευση 
Υπάρχουν πολλές εναλλακτικές για την προέλευση του Γκρουτ. Μία από αυτές παρουσιάζει το είδος των Flora colossus να απαγάγουν οργανισμούς από άλλους πλανήτες. Μέσα σε αυτές τις απαγωγές ήταν και η νεαρή κοπέλα ονόματι Χάνα, την οποίο ο Γκρουτ συναντά και συνειδητοποιεί πόσο λάθος είναι αυτό που κάνει το είδος του. Έτσι, καταφέρνει να την επιστρέψει στη Γη, όμως τιμωρείται με εξορία από τον Πλανήτη Χ για αυτή του την πράξη και αναγκάζεται να περιπλανάται στο σύμπαν μέχρι να συναντήσει τον Ρόκετ Ρακούν πολλές δεκαετίες αργότερα και γίνουν μαζί μέλη της ομάδας των Φυλάκων του Γαλαξία.

Παραπομπές

Υπερήρωες της Marvel Comics
Χαρακτήρες που δημιουργήθηκαν από τον Σταν Λι
Χαρακτήρες που δημιουργήθηκαν από τον Τζακ Κίρμπι
Κλαίρη Κλημεντία του Μαγιέ-Μπρεζέ

Η Κλαίρη-Κλημεντία, γαλλ. Claire-Clémence de Maillé-Bréézé (25 Φεβρουαρίου 1628 - 16 Απριλίου 1694) από τον Οίκο του Μαγιέ ήταν κόρη του μαρκήσιου του Μπρεζέ και στρατάρχη της Γαλλίας και με τον γάμο της έγινε πριγκίπισσα του Κονντέ.

Βιογραφία
Ήταν η μόνη κόρη του Ουρμπαίν μαρκησίου του Μπρεζέ και στρατάρχη της Γαλλίας και της Νικόλ ντυ Πλεσί, αδελφής του καρδιναλίου Αρμάντ-Ζαν ντυ Πλεσί δούκα του Ρισελιέ.

Απόγονοί της είναι ο Ορελανιστής διεκδικητής βασιλιάς της Γαλλίας, ο Βιτόριο Εμανουέλε της Σαβοΐας πρίγκιπας της Νάπολης, ο Χουάν Κάρλος της Ισπανίας και ο Αλβέρτος Β΄ του Βελγίου.

Οικογένεια
Παντρεύτηκε το 1641 τον Λουδοβίκο Β΄ των Βουρβόνων πρίγκιπα του Κονντέ και είχε τέκνα:
 Ερρίκος Γ΄ Ιούλιος 1643-1709, πρίγκιπας του Κονντέ.
 Λουδοβίκος 1652-1653, μία κόρη 1657-1660, απεβίωσαν μικρά.

Πηγές
 Lenet, Pierre (1826) Mémoires. (Collection des Mémoires relatifs à l’histoire de France; eds. Petitot et Monmerqué; tome LIII). Paris: Librairie Foucault

Παραπομπές 

Οίκος των Βουρβόνων
Δούκισσες της Βουρβόνης
Καρλόττα Μαργαρίτα του Μονμορανσύ

Η Καρλόττα-Μαργαρίτα, γαλλ. Charlotte Marguerite de Montmorency (11 Μαΐου 1594 - 2 Δεκεμβρίου 1650) από τον Οίκο του Μονμορανσύ ήταν κόρη του δούκα του Μονμορανσύ και με τον γάμο της έγινε πριγκίπισσα του Κονντέ.

Βιογραφία
Ήταν η μόνη κόρη από τον 2ο γάμο του Ερρίκου Α΄ δούκα του Μονμορανσύ και της 2ης συζύγου του Λουίζα του Μπούντος.

Οικογένεια
Παντρεύτηκε το 1609 τον Ερρίκο Β΄ των Βουρβόνων πρίγκιπα του Κονντέ και είχε τέκνα:
 Άννα-Ζενεβιέβ 1619-1679, παντρεύτηκε τον Ερρίκο Β΄ των Βαλουά-Ορλεάνης δούκα του Λονγκεβίλ.
 Λουδοβίκος Β΄ 1621-1686, πρίγκιπας του Κοντέ.
 Αρμάνδος 1629-1666, πρίγκιπας του Κοντί. Ιδρυτής του κλάδου του Κοντί.

Πηγές
 Chisholm, Hugh. 1911 Encyclopædia Britannica. 16, Navi-Ornithology. p. 986.
 Fetridge, William Pembroke (1878). The American Travellers' Guides. 17, Part 1. France. p. 421.
 The Encyclopædia Britannica. Ed. Thomas Spencer Baynes. Henry G. Allen and Company, 1888. Vol. 14, p. 867.

Παραπομπές 

Οίκος των Βουρβόνων
Χάρης Βαρθακούρης

Ο Χάρης Βαρθακούρης (Αθήνα, 26 Μαρτίου 1972) είναι Έλληνας τραγουδιστής, γιος του Γιάννη Πάριου.

Παιδική ηλικία και Οικογένεια 
Γεννήθηκε στις 26 Μαρτίου του 1975 στην Αθήνα με γονείς τον Γιάννη Πάριο και τη Ντίνα Μαρκοπούλου. Έχει έναν ακόμα ομόαιμο αδερφό, τον Θανάση, και δύο ακόμα ετεροθαλείς αδελφούς, τον Μιχαήλ-Άγγελο και τον Νικόλα, από τον δεύτερο γάμο του πατέρα του.

Μουσική και σπουδές 
Ο Χάρης, λόγω του πατέρα του, οικειοποιήθηκε από πολύ μικρός την μουσική, στην οποία αργότερα συνειδητοποίησε και την κλίση του. Η πρώτη επίσημη επαφή του με την μουσική συνέβη όταν ήταν δέκα ετών όταν συνέθεσε και ερμήνευσε -με τον πατέρα του- το τραγούδι του ‘Πιο καλή η μοναξιά‘. Το 1992 ο Χάρης πήγε στην Βοστώνη για να σπουδάσει Εφαρμογή Ηλεκτρονικών Υπολογιστών στη μουσική και επέστρεψε το 1994 με έτοιμη την μουσική για τον καινούργιο δίσκο του Γιάννη Πάριου “Παρέα Με Το Χάρη” που κυκλοφόρησε τον Νοέμβριο του 1995.

Προσωπική ζωή 
Το 2010, παντρεύτηκε με πολιτικό γάμο την Αντελίνα Τελώνη-Βαρθακούρη, με την οποία γνωρίστηκαν μέσω Facebook. Μαζί της έχει αποκτήσει δύο κόρες, τη Μελωδία (γενν. 2010) και τη Λιόνα (γενν. 2012).

Καριέρα 
Η πρώτη του εμφάνιση ήταν το 1999 με τον Γιάννη Πάριο και τον Στέλιο Ρόκκο στο νυχτερινό μαγαζί ‘Πύλη Αξιού’ στην Θεσσαλονίκη.

Το 2000 κυκλοφόρησε το πρώτο του Cd-Single ‘Προκαταβολικά‘ (που περιείχε τα τραγούδια "Αδέσποτες οι Νύχτες" και "Τον εαυτό σου να κοιτάς")και λίγο αργότερα ο πρώτος του δίσκος ‘Αδέσποτες οι νύχτες‘ με δική του μουσική και στίχους του Γιάννη Πάριου, του Αντώνη Ανδρικάκη, του Άρη Δαβαράκη, του Βαγγέλη Κωνσταντινίδη και της Ναταλίας Γερμανού. 

Το 2002 κυκλοφόρησε το δεύτερο άλμπουμ του ‘Αδυναμία μου‘ που περιέχει και την τεράστια επιτυχία τoυ "Βράδια Αξημέρωτα". Την ίδια χρονιά ξεκίνησε η συνεργασία του με τον Τόλη Βοσκόπουλο  και την Δέσποινα Βανδή στο νυχτερινό μαγαζί Rex.

Πέντε χρόνια μετά, ο Βαρθακούρης επανέρχεται στην καλλιτεχνική σκηνή με νέο Cd-Single ‘Φώναξε πιο δυνατά’ από την Sony BMG.

Το 2010 κυκλοφόρησε τον τρίτο προσωπικό του δίσκο "Άρχοντας του Κόσμου" που περιέχει το "Φώναξε πιο δυνατά", το "Τα'πια" και το "Έστω" μεταξύ άλλων.

Ο Χάρης έχει συνθέσει πολλά κομμάτια για τον πατέρα του καθώς και για τους: Αντώνης Ρέμος, Σάκης Ρουβάς, Νατάσα Θεοδωρίδου, Δέσποινα Βανδή, Stan (τραγουδιστής) κ.α.

Έχει επίσης γράψει μουσική σε διαφημιστικά καθώς και πολλά σήματα και θέματα τηλεοπτικών και ραδιοφωνικών εκπομπών.

Το 2019 ο Χάρης μαζί με την σύζυγο του, Αντελίνα, συμμετείχαν στο ταξιδιωτικό reality του Star Channel "Globetrotters" όπου και κέρδισαν την πρώτη θέση.

Το 2020 τον βρίσκει παρουσίαστή του νέου Big Brother (Ελλάδα) στον ΣΚΑΪ και από τις 30 Ιανουαρίου 2021 στην εκπομπή "ΣουΚου Family" μαζί με τη σύζυγό του Αντελίνα, που μεταδίδεται τα μεσημέρια του Σαββατοκύριακου στο ίδιο κανάλι.

Έλληνες άνδρες τραγουδιστές
Έλληνες τραγουδοποιοί
Έλληνες στιχουργοί
Έλληνες συνθέτες
Έλληνες μουσικοί
Έλληνες παρουσιαστές
Αλεξάνδρα Τσανάκα

Η Αλεξάνδρα Τσανάκα (Σέρρες, 1965) είναι Ελληνίδα πολιτικός και πρώην βουλευτής. 

Στις βουλευτικές εκλογές του Ιανουαρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ εκπροσωπώντας την εκλογική περιφέρεια Καβάλας. Στις 21 Αυγούστου 2015 εγκατέλειψε ΣΥΡΙΖΑ μαζί με άλλους είκοσι τέσσερις διαφωνούντες δημιουργώντας τη Λαϊκή Ενότητα.

Παραπομπές 

Βουλευτές εκλεγμένοι με τον ΣΥΡΙΖΑ
Βουλευτές Καβάλας
Ακόντιο Καστοριάς

Για συνώνυμο οικισμό στην Ελλάδα δείτε το λήμμα: Ακόντιο Βοιωτίας

Το Ακόντιο είναι ορεινό ακατοίκητο χωριό της περιφερειακής ενότητας Καστοριάς σε υψόμετρο 859 μέτρα.

Γεωγραφία - Ιστορία
Το Ακόντιο βρίσκεται δίπλα στα σύνορα της Ελλάδας με την Αλβανία σε απόσταση 25 χλμ. (οδηγικά - μέσω Καλοχώρι) δυτικά από την Καστοριά. Μέχρι την απελευθέρωση, όπως και τα χωριά Άγιος Αντώνιος, Χιονάτο, Μελάνθιο, Μεσόβραχο και Πτεριά κατοικούνταν από σλαβόφωνους Μουσουλμάνους. Το 1923 βάσει της Συνθήκης της Λωζάνης και την ανταλλαγή πληθυσμών εγκαταστάθηκαν πρόσφυγες (11 οικογένειες 40 άτομα) από τον Πόντο. Η παλιά του ονομασία ήταν Τέρτσικας και έτσι αναφέρεται το 1918 στο ΦΕΚ 259Α - 29/12/1918 να προσαρτάται στην τότε κοινότητα Κορτσίστης (Πολυάνεμο) που τότε ανήκε στο νομό Φλωρίνης. Το 1928 με το ΦΕΚ 156Α - 08/08/1928 μετονομάζεται σε Ακόντιον. Το χωριό δεν κατοικείται από το 1970. Σύμφωνα με το σχέδιο Καλλικράτης, μαζί με την Πτεριά και την Κάτω Πτεριά αποτελούν την τοπική κοινότητα Πτεριάς που ανήκει στη δημοτική ενότητα Μεσοποταμιάς του δήμου Καστοριάς και σύμφωνα με την απογραφή 2011 δεν έχει μόνιμους κατοίκους.

Εξωτερικοί σύνδεσμοι
"Παρχάρια 2017" στο Ακόντιο Καστοριάς από τον ιστότοπο http://tragikogreece.blogspot.com

Παραπομπές 

Δήμος Καστοριάς
Καλή Βρύση
Αρντές (ποταμός)

Ο ποταμός Αρντές (γαλλικά: Ardèche, οξιτανικά: Ardecha) είναι ποταμός της νότιας Γαλλίας μήκους 125 χιλιομέτρων, δεξιός παραπόταμος του Ροδανού. Έδωσε το όνομά του στο νομό Αρντές που διασχίζει, αλλά η λεκάνη απορροής του εκτείνεται επίσης στους νομούς Λοζέρ και Γκαρ.

Γεωγραφικά στοιχεία 

Η πηγή του βρίσκεται στα ανατολικά της Κεντρικής οροσειράς (Μασίφ Σαντράλ), στην περιοχή Βιβαραί, κοντά στο χωριό Αστέτ, σε ύψος 1.467 μέτρα. Μετά τις κοινότητες Ωμπενά και Ριόνς δέχεται τα ύδατα του Σασεζάκ, κύριου παραπόταμού του και του ποταμού Μπωμ. Συμβάλλει στον Ροδανό κοντά στο Πον-Σαιντ-Εσπρί, βορειοδυτικά της κοινότητας Οράνζ. Ο ποταμός έδωσε το όνομά του στον γαλλικό νομό Αρντές.

Η κοιλάδα του ποταμού Αρντές είναι πολύ γραφική, ιδιαίτερα ένα τμήμα 30 χιλιομέτρων που είναι γνωστό ως το φαράγγι της Αρντές, κατά μήκος του οποίου ο ποταμός περιβάλλεται από ασβεστολιθικούς βράχους ύψους έως 300 μέτρα. Αθλήματα όπως κωπηλασία και κανόε καγιάκ  στο φαράγγι είναι τεχνικά εύκολα και είναι πολύ δημοφιλή το καλοκαίρι, με διεθνείς συναντήσεις. Το πιο διάσημο χαρακτηριστικό είναι ένα φυσικό πέτρινο τόξο μήκους 60 μέτρων, το οποίο εκτείνεται πάνω από το ποτάμι και είναι γνωστό ως Πον ντ'Αρκ.

Υδρολογία 

Ο ποταμός έχει μέσο όρο εκροής 65 κυβικά μέτρα ανά δευτερόλεπτο (2.300 cu ft / s), αλλά αντιμετωπίζει σοβαρές πλημμύρες την άνοιξη και το φθινόπωρο, ακόμη και σε περιόδους πολύ χαμηλών υδάτων το καλοκαίρι. Κατά τη διάρκεια των συμβάντων πλημμύρας το 1827, 1890 και 1924, έφτασε τα 7.800 κυβικά μέτρα ανά δευτερόλεπτο και η στάθμη του νερού αυξήθηκε σε ρεκόρ 21,4 μέτρα στο φαράγγι.

Η νομαρχία της Αρντές έθεσε σε λειτουργία από τον Ιούνιο του 2005 ένα αυτόματο σύστημα, ο στόχος του οποίου είναι να μεταδίδει τακτικά ενημερωτικά μηνύματα, ώστε να επιτρέπεται η παρακολούθηση οποιουδήποτε σοβαρού συμβάντος και να δίνει ακριβείς πληροφορίες για την εξέλιξη των πλημμυρών.

Τουριστικά αξιοθέατα 

 Το φαράγγι της Αρντές βρίσκεται ανάμεσα στα χωριά Βαλόν-Πον ντ' Αρκ και Σαιν-Μαρτέν ντ' Αρντές. Ο δρόμος κατά μήκος του βόρειου άκρου του φαραγγιού έχει θέα στο φαράγγι και πάνω από τον ποταμό.

 Πον ντ' Αρκ (τοξωτή γέφυρα) είναι μια φυσική πέτρινη γέφυρα πάνω στον ποταμό κοντά στην κοινότητα Βαλόν-Πον ντ' Αρκ.
 Το σπήλαιο Σωβέ είναι ένα ασβεστολιθικό σπήλαιο που βρίσκεται στο φαράγγι της Αρντές. Περιέχει μερικές από τα καλύτερα διατηρημένες τοιχογραφίες ζωγραφικής σπηλαίων στον κόσμο, μεγάλης ποικιλίας και εκφραστικότητας. Δεδομένου ότι το σπήλαιο δεν είναι ανοιχτό για το κοινό, φωτογραφίες των τοιχογραφιών παρουσιάζονται σε μια έκθεση στο Βαλόν-Πον ντ'Αρκ.

Εξωτερικοί σύνδεσμοι 

Ο ποταμός Αρντές- Φαράγγι και σπήλαια (αγγλικά)

Παραπομπές 
Ποταμοί της Γαλλίας
Καρλόττα Αικατερίνη ντε Λα Τρεμουάλ

Η Καρλόττα-Αικατερίνη, γαλλ. Charlotte Catherine de La Trémoille (1568 - 29 Αυγούστου 1629) από τον Οίκο του Λα Τρεμουάλ ήταν κόρη του δούκα του Τουάρ και με τον γάμο της έγινε πριγκίπισσα του Κονντέ.

Βιογραφία
Ήταν η μόνη κόρη του Λουδοβίκου Γ΄ δούκα του Τουάρ και της Άννας του Λαβάλ, κόρης του Γκυ ΙΣΤ΄ κόμη του Λαβάλ.

Οικογένεια
Παντρεύτηκε το 1586 τον Ερρίκο Α΄ των Βουρβόνων πρίγκιπα του Κονντέ και είχε τέκνα;
 Ελεονώρα 1787-1619, παντρεύτηκε τον Φίλιππο-Γουλιέλμο των Νασσάου πρίγκιπα της Οράγγης.
 Ερρίκος Β΄ 1588-1646, πρίγκιπας του Κονντέ.

Πηγές
 van de Pas, Leo. "Charlotte Catherine de La Trémouille". Genealogics .org. Retrieved 2010-03-21.
 Béguin, Katia. Le Princes de Condé. Googlebooks.org. Retrieved 2010-03-21.

Παραπομπές 

Οίκος των Βουρβόνων
Δούκισσες της Βουρβόνης
Κράτοβο (Βόρεια Μακεδονία)

Το Κράτοβο ( ) είναι πόλη στη Βόρεια Μακεδονία. Στο Κράτοβο βρίσκεται η έδρα του Δήμου Κράτοβο. Βρίσκεται στις δυτικές πλαγιές του όρους Οσόγκοβο, σε υψόμετρο 600 μέτρων πάνω από την επιφάνεια της θάλασσας. Έχοντας ένα ήπιο και ευχάριστο κλίμα, βρίσκεται στον κρατήρα ενός εξαφανισμένου ηφαιστείου.

Αθλητισμός
Η πιο δημοφιλής ποδοσφαιρική ομάδα της πόλης είναι η ΦΚ Σίλεκς Κράτοβο.

Παραπομπές

Δείτε ακόμη

Δήμος Κράτοβο
Βόρεια Μακεδονία

Πόλεις της Βόρειας Μακεδονίας
Ντεμίρ Χισάρ (περιοχή)

Η Ντεμίρ Χισάρ (), είναι μια περιοχή που απλώνεται από το νοτιοδυτικό μέρος της Βόρεια Μακεδονία έως το βορειοδυτικό μέρος της πεδιάδας της Πελαγονίας, γύρω από τον Μαύρο Ποταμό.

Τα μεγαλύτερα τμήματα της γύρω περιοχής του Ντεμίρ Χισάρ είναι μικρότεροι λόφοι και βουνά, ενώ ένα μικρό μέρος που απλώνεται γύρω από τον αναφερθέντα ποταμό είναι χαμηλά εδάφη. Υπογραφή της περιοχής αυτής είναι τα βουνά Βίγκλα, Ιλίνσκα και Πλακένσκα, στην οποία βρίσκεται η υψηλότερη κορυφή που φθάνει τα 2000 μ., που χωρίζει την περιοχή της Ντεμίρ Χισάρ από τις λίμνες της Πρέσπας και της Οχρίδας.

Εξωτερικοί σύνδεσμοι
http://www.demirhisar.gov.mk

Γεωγραφία της Βόρειας Μακεδονίας
Δόξα Τριλόφου Θεσσαλονίκης

Η Δόξα Τριλόφου Θεσσαλονίκης είναι ελληνικός αθλητικός σύλλογος με έδρα τον Τρίλοφο Θεσσαλονίκης. Ο σύλλογος λειτουργεί από το 1953. Διατηρεί πλέον ανδρικό τμήμα ποδοσφαίρου και τμητα κ17 . Το γυναικείο τμήμα του συλλόγου έχει συμμετάσχει σε εθνικές κατηγορίες και στη β΄ κατηγορία ποδοσφαίρου γυναικών 2005-2006 ήταν πρωταθλήτρια του 1ου ομίλου. Έχει φανατική θύρα την 16 και νέμεσις της είναι το Πλαγιαρι.Η ανδρική ομάδα αγωνίζεται στην 1η κατηγορία της Ε.Π.Σ.Μ. Φανατική θύρα είναι η 16 και νέμεσις της είναι ο Ατρόμητος Πλαγιαριου.  

Γυναικείες ποδοσφαιρικές ομάδες Ελλάδας‎
Ποδοσφαιρικές ομάδες Ελλάδας
Άννα του Μονταφιέ

Η Άννα (γαλ. Anne de Montafié de Clermint-en-Beauvaisis, 21 Ιουλίου 1577 – 17 Ιουλίου 1644) από τον Οίκο του Μονταφιέ ήταν κόρη του κόμη του Μονταφιέ και με τον γάμο της έγινε κόμισσα του Σουασόν.

Βιογραφία
Ήταν κόρη και κληρονόμος του Λουδοβίκου κόμη του Μονταφιέ, κυρίου του Πιεμόν, πρίγκιπα του Καρινιάνο και της Ιωάννας-Φραγκίσκης ντε Κοέμ, κόρης του Λουδοβίκου κυρίου του Λυσέ.

Παντρεύτηκε τον Κάρολο των Βουρβόνων-Κονντέ, κόμη του Σουασόν. Το 1577 ο πατέρας της δολοφονήθηκε και η μητέρα της έκανε δεύτερο γάμο, με τον Φραγκίσκο των Βουρβόνων-Κονντέ πρίγκιπα του Κοντί, μεγαλύτερο αδελφό του Καρόλου, κόμη του Σουασόν.

Οικογένεια
Παντρεύτηκε το 1601 τον Κάρολο των Βουρόνων κόμη του Σουασσόν και είχε τέκνα:
 Λουδοβίκος 1604-1641, κόμης του Σουασόν.
 Λουίζα 1603-1637, παντρεύτηκε τον 2ο εξάδελφό της Ερρίκο Β΄ των Βαλουά δούκα του Λονγκεβίλ. 
 Μαρία 1606-1692, παντρεύτηκε τον Θωμά-Φραγκίσκο της Σαβοΐας πρίγκιπα του Καρινιάνο.
 Καρλόττα-Άννα 1608-1623, Ελισάβετ 1610-1611, απεβίωσαν ανήλικα.

Πηγές
 Pére Anselm, Histoire des Rois de France
 Leo van de Pas, www.Worldroots.com
 Europäische Stammtafeln

Οίκος των Βουρβόνων
Γαλλίδες κόμισσες
Ωραίο Ξάνθης

Το Ωραίο είναι ορεινό χωριό της Θράκης στην Περιφερειακή Ενότητα Ξάνθης. Βρίσκεται κοντά στα σύνορα της Ελλάδας με την Βουλγαρία και είναι κτισμένο στις νότιες πλαγιές της οροσειράς Κούλας σε υψόμετρο 620 μέτρα. Πολιτισμικά ανήκει στα Πομακοχώρια της Ξάνθης και στα πομάκικα λέγεται Σέλο. Επί τουρκοκρατίας το ονόμαζαν Kışlalar ή Γιάσορα ενώ μετά την απελευθέρωση αναφέρεται στο ΦΕΚ 194Α - 14/08/1924 να ορίζεται έδρα της τότε κοινότητας Ωραίου. Ο πληθυσμός του στην απογραφή του 2011 ήταν 576 κάτοικοι.

Η σύζυγος του Τομ Χανκς και αστέρι της Χόλυγουντ, Ρίτα Γουίλσον έχει καταγωγή από το Ωραίο. Ο  πατέρας της ο Άλαν Γουίλσον με παλιά ονομασία Χασάν Χαλήλ Ιμπραήμ, μετέπειτα Ιμπραήμωφ γεννήθηκε σε ένα μικρό χωριό κοντά στο Ωραίο, στο Ρεύμα, μετά έμεινε στο Ωραίο και στη συνέχεια έφυγε στις ΗΠΑ.

Στο Ωραίο υπάρχουν αξιοθέατα όπως το φρούριο Γκράντιστε και το "Γεφύρι του Παπά" κοντά στο Ρεύμα, εκεί που βρίσκεται ο παραδοσιακός νερόμυλος του Χαλίλ. Η γέφυρα του Παπά όπως και η γέφυρα του Ρέμματος έχουν χαρακτηριστεί ιστορικά διατηρητέα μνημεία.

Παραπομπές

Χωριά του νομού Ξάνθης
Δήμος Μύκης
Πομακοχώρια
Βίκι Γκάμπορ

Η Βίκι Γκάμπορ (πολωνικά: Viki Gabor; γεννημένη 10 Ιουλίου 2007) είναι Πολωνή τραγουδίστρια. Εκπροσώπησε την Πολωνία στο 17ο Παιδικό Διαγωνισμό Τραγουδιού Eurovision και νίκησε με 278 βαθμούς με το τραγούδι Superhero.

Βιογραφία 
Η Viki Gabor γεννήθηκε στο Αμβούργο σε μια Πολωνική οικογένεια Ρομά. Μετά τη γέννησή της, επέστρεψαν στην Πολωνία, αργότερα μετακόμισαν στο Ηνωμένο Βασίλειο και στη συνέχεια εγκαταστάθηκαν στην Κρακοβία όταν εκείνη ήταν επτά ετών. Η Viki Gabor έχει μια μεγαλύτερη αδερφή που ονομάζεται Melisa, η οποία είναι συνθέτρια και τραγουδίστρια.

Καριέρα 
Στα τέλη του 2018, η Gabor διαγωνίστηκε στις οντισιόν για τη δεύτερη σεζόν του The Voice of Kids Poland . Εντάχθηκε στην ομάδα των Tomson & Baron , και συνέχισε στον διαγωνισμό, φτάνοντας τελικά στους τελικούς και κυκλοφόρησε το ντεμπούτο με τίτλο "Time".

Μετά το The Voice Kids , η Viki Gabor επιλέχθηκε να ερμηνεύσει το "Time" στα Young Choice Awards του Top of the Top Sopot Festival 2019 .  Στη συνέχεια, επιλέχθηκε για να διαγωνιστεί στο show Szansa na sukces , το οποίο χρησιμοποιήθηκε για την επιλογή του Πολωνού εκπροσώπου για τον Διαγωνισμό Τραγουδιού της Junior Eurovision 2019 . Η Gabor προκρίθηκε στους τελικούς, όπου τελικά ανακηρύχθηκε νικήτρια με το τραγούδι " Superhero ".  Η Junior Eurovision πραγματοποιήθηκε στις 24 Νοεμβρίου στο Gliwice. Η Viki Gabor τερμάτισε πρώτη και κέρδισε τον διαγωνισμό, λαμβάνοντας τη δεύτερη θέση με την επαγγελματική κριτική επιτροπή και σημειώνοντας την υψηλότερη βαθμολογία με την ηλεκτρονική ψηφοφορία θαυμαστών. Αυτή η νίκη σημάδεψε την Gabor ως την δεύτερη εκπρόσωπο της Πολωνίας που κέρδισε τον Διαγωνισμό Τραγουδιού Junior Eurovision.

Από την Junior Eurovision 2019, η Gabor έχει κυκλοφορήσει πολλά σινγκλ, όπως το "Ramię w ramię" με τον Kayah και το "Getaway" στα τέλη Απριλίου 2020. Ως μέρος ενός άλμπουμ συνεργασίας με άλλους παιδικούς τραγουδιστές όπως Roksana Węgiel , Marcin Maciejczak, Zuza Jabłońska και το γκρουπ 4dreamers η Gabor κυκλοφόρησε το τραγούδι της "Still Standing" (που συνέγραψε η ίδια και η αδερφή της Melisa). Η Gabor κυκλοφόρησε επίσης το single της "Forever and a Night" τον Ιούλιο του 2020. Τον Αύγουστο του 2020, κυκλοφόρησε το "Not Gonna Get It", το τελευταίο σινγκλ από το ντεμπούτο άλμπουμ της που κυκλοφόρησε πριν από την πρεμιέρα του.

Στις 10 Ιουλίου 2020, στα γενέθλιά της, η Gabor ανακοίνωσε το πρώτο της άλμπουμ (διαθέσιμο στις 4 Σεπτεμβρίου 2020). Αυτό το άλμπουμ έχει τίτλο "Getaway (Into My Imagination)".

Στον Διαγωνισμό Τραγουδιού Junior Eurovision 2020 , που φιλοξενήθηκε στην Πολωνία για δεύτερη συνεχόμενη χρονιά μετά τη νίκη της, η Gabor ερμήνευσε το τραγούδι " Arcade " ως ενδιάμεσο, μαζί με την προηγούμενη Πολωνή νικήτρια της Junior Eurovision Ροξάνα Βέγκιελ και τον νικητή της Eurovision 2019 Ντάνκαν Λόρενς.

Προσωπική ζωή 
Στις 18 Σεπτεμβρίου 2020, ο πατέρας της επιβεβαίωσε ότι η Gabor δέχθηκε ρατσιστική λεκτική επίθεση στην περιοχή Mokotów της Βαρσοβίας.

Εξωτερικοί σύνδεσμοι
 

Πολωνοί τραγουδιστές
Καμηλοπάρδαλη της Νότιας Αφρικής

Η Καμηλοπάρδαλη της Νότιας Αφρικής (Giraffa camelopardalis giraffa) είναι υποείδος της καμηλοπάρδαλης που απαντά στη Νότια Αφρική, τη Ζιμπάμπουε, την Μποτσουάνα και τη Μοζαμβίκη. Έχει στρογγυλεμένες κηλίδες, μερικές με επεκτάσεις σαν αστεριού σε ανοικτό μαύρο φόντο, που φτάνουν μέχρι τις οπλές.

Ταξινόμηση και εξέλιξη
Η IUCN αναγνωρίζει ένα είδος καμηλοπάρδαλης με 9 υποείδη. Η καμηλοπάρδαλη της Νότιας Αφρικής μαζί με όλα τα άλλα υποείδη ήταν γνωστά αρχικά με το όνομα Camelopardalis giraffa τα οποία περιγράφηκαν από τον Γερμανό επιστήμονα Γιόχαν Κρίστιαν Ντάνιελ φον Σχρεμπερ στο έργο Die Säugethiere in Abbildungen nach der Natur mit Beschreibungen (οι απεικονίσεις θηλαστικών από τη φύση με περιγραφές),κατά τη διάρκεια του ταξιδιού του στο Ακρωτήρι της Καλής Ελπίδας το 1748. Επιπλέον, ο Ολλανδός ζωολόγος Pieter Boddaert περιέγραψε και έδωσε το όνομα Giraffa Giraffa. Σύμφωνα με τις περιγραφές του πρώτου πάνω στο εν λόγω υποείδος, εκατομυρρια άλλα υποείδη περί γράφτηκαν από άλλους φυσιοδιφες από μετα το τέλος του 18ου αιώνα με διαφορετικές επιστημονικές ονομασίες:

G. giraffa, 1842

G. giraffa, 1896

G. giraffa, 1904

G. giraffa infumata, 1808

Σε αιχμαλωσία
Οι καμηλοπαρδάλεις της Νότιας Αφρικής δεν είναι πολύ συνηθισμένες στην αιχμαλωσία. Από το 2010, υπάρχουν περίπου 45 καμηλοπάρδαες που εκτρέφονται σε ζωολογικούς κήπους. Λόγω δραστικής μείωσης του πληθυσμού, ανακαλύφθηκε ότι περίπου 12.000 αγροκτήματα και εθνικά πάρκα διατηρούν τους πληθυσμούς των καμηλοπαρδάλεων.

Περιγραφή
Το ζώο αυτό φέρει σκούρες, στρογγυλεμένες κηλίδες οι )οποίες γίνονται μικρότερες προς τα κάτω), σε ανοιχτόχρωμο φόντο.
Προοδευτικόν Εργατοτεχνικόν Κόμμα

Τo Προοδευτικό Εργατοτεχνικό Κόμμα (Π.Ε.Κ.) ήταν ελληνικό πολιτικό κόμμα που ιδρύθηκε το 1956.

Ιστορικό
Το Προοδευτικό Εργατοτεχνικό Κόμμα ιδρύθηκε στις 4 Ιανουαρίου 1956 από τον δήμαρχο Αθηναίων και πρώην στρατιωτικό Παυσανία Κατσώτα.

Το κόμμα αυτό δεν συμμετείχε ποτέ σε βουλευτικές εκλογές. Το Σεπτέμβριο του 1961 εντάχθηκε μαζί με άλλα κόμματα του κέντρου και της κεντροαριστεράς στην Ένωση Κέντρου, με την οποία ο Κατσώτας εκλέχθηκε βουλευτής, σε όλες τις εκλογικές αναμετρήσεις της δεκαετίας του 1960.

Πηγές
J. Meynaud, Πολιτικές δυνάμεις στην Ελλάδα, Μπάυρον, Αθήνα 1966, σελίδες 521-522

Καταργημένα φιλελεύθερα κόμματα στην Ελλάδα
Φιλελεύθερα κόμματα
Ελένη Σωτηρίου

Η Ελένη Σωτηρίου (γενν. 1972 στις Ερυθρές) είναι Ελληνίδα πολιτικός. 

Είναι ιδρυτικό μέλος της ΚΟΕ. Στις ευρωεκλογές του 2009 ήταν δεύτερη στη λίστα του ψηφοδελτίου του ΣΥΡΙΖΑ, ενώ ήταν υποψήφια και στις ευρωεκλογές του 2014. Στις εκλογές του Ιανουαρίου 2015 εξελέγη στο Ελληνικό Κοινοβούλιο με τον ΣΥΡΙΖΑ εκπροσωπώντας την εκλογική περιφέρεια Αττικής.

Παραπομπές 

Βουλευτές εκλεγμένοι με τον ΣΥΡΙΖΑ
Βουλευτές εκλογικής περιφέρειας Αττικής
Σουσά (πόλη)

Η Σουσά (; ) ή  Σουσί (), είναι πόλη στην αμφισβητούμενη περιοχή του Ναγκόρνο-Καραμπάχ, στο Νότιο Καύκασο. Η πόλη ελεγχόταν από τη Δημοκρατία του Αρτσάχ από τότε που κατελήφθη το 1992 κατά την διάρκεια του πολέμου του Ναγκόρνο-Καραμπάχ. Ωστόσο, εξακολουθούσε να παραμένει ντε γιούρε τμήμα της Δημοκρατίας του Αζερμπαϊτζάν. Η πόλη υπάγεται στην επαρχία Σουσά. Σύμφωνα με το Ψήφισμα 884 του Συμβουλίου Ασφαλείας των Ηνωμένων Εθνών και το ψήφισμα 62/243 της Γενικής Συνέλευσης των Ηνωμένων Εθνών, η εδαφική ακεραιότητα του Αζερμπαϊτζάν αναγνωρίστηκε εν μέρει και περιελάμβαναν αίτημα απόσυρσης των αρμενικών δυνάμεων. Βρίσκεται σε υψόμετρο 1.400-1.800 μέτρων στα όρη Καραμπάχ. Επί Σοβιετικής εποχής η Σουσά ήταν μεγάλο τουριστικό θέρετρο.

Σύμφωνα με ορισμένες πηγές, ο ιδρυτής της Σουσάς είναι ο Πανάχ Αλί Χαν, ο οποίος ίδρυσε την πόλη του 1752. Από τα μέσα του 18ου αιώνα έως το 1822, η πόλη υπήρξε πρωτεύουσα του Χανάτου του Καραμπάχ. Κατά το πρώτο ήμισυ του 19ου αιώνα (ξεκινώντας από την ένταξη της πόλης στη Ρωσία) η πόλη έγινε πολιτιστικό κέντρο στην περιοχή του Νοτίου Καυκάσου. Η πόλη ανήκε ιστορικά στο Κατζαρικό Ιράν. Με την πάροδο του χρόνου, η Σουσά μετεξελίχθηκε σε μεγάλο αστικό κέντρο της ευρύτερης περιοχής. Από εκεί κατάγονται πολλοί Αζέροι διανοούμενοι, ποιητές, συγγραφείς και μουσικοί (π.χ. ασίκ, τραγουδιστές μουγκάμ, παίκτες κομπούζ).

Άλλες πηγές αναφέρουν ότι η Σουσά ήταν οικισμός και αρχαίο φρούριο εντός του αρμενικού πριγκιπάτου Βαράντα. Κατά αυτές τις πηγές η πόλη ήταν οικισμός και φρούριο από τον Μεσαίωνα μέχρι τον 18ο αιώνα. Ήταν μία από τις δύο κύριες αρμενικές πόλεις της Υπερκαυκασίας και η έδρα ενός αρμενικού πριγκιπάτου από τον Μεσαίωνα μέχρι τα μέσα της δεκαετίας του 1750. Επίσης η πόλη έχει  τεράστια θρησκευτική και στρατηγική σημασία για τους Αρμενίους, στεγάζοντας τον καθεδρικό ναό Γκαζαντσετσότς, την εκκλησία Κανάτς Ζαμ, δύο άλλες εκκλησίες, ένα μοναστήρι, και εξυπηρετεί (μαζί με την επαρχία Μπερντζόρ/Λατσίν στα δυτικά) ως σύνδεσμος με την Αρμενία.

Η ιστορία της πόλης έχει χαρακτηριστεί από την παρουσία ενός μεικτού αρμενοαζερικού πληθυσμού. Μετά την σφαγή της Σουσάς (1920) από αζερικές δυνάμεις και τους Τούρκους συνοδοιπόρους τους, οι περισσότεροι Αρμένιοι της πόλης σκοτώθηκαν ή απελάθηκαν και το αζερικό στοιχείο έγινε πλειοψηφικό. Κατά τη διάρκεια του πολέμου του Ναγκόρνο Καραμπάχ, η Σουσά υπήρξε το βασικό πολεμικό προπύργιο των αζερικών δυνάμεων και το σημείο από το οποίο εκτοξεύονταν  καθημερινά πύραυλοι GRAD  κατά της γειτονικής πόλης Στεπανακέρτ, η οποία ήταν η πόλη με τον μεγαλύτερο αρμενικό πληθυσμό σε όλο το Καραμπάχ. Μετά την κατάληψη της Σουσάς το 1992 από τις αρμενικές δυνάμεις, ο συνολικός πληθυσμός της πόλης μειώθηκε δραματικά και σήμερα αποτελείται σχεδόν εξολοκλήρου από Αρμενίους. Η πόλη είχε πληθυσμό 4.446 κατοίκων το 2015, ο οποίος αυξάνεται αργά αλλά σταθερά.

Στις 8 Νοεμβρίου 2020, οι Αζερικές δυνάμεις επανακτήσαν τον έλεγχο της πόλης κατά την διάρκεια της σύγκρουσης στο Ναγκόρνο-Καραμπάχ το 2020.

Παραπομπές

Πηγές 

 
 
 

Επαρχίες του Αζερμπαϊτζάν
Κατοικημένες περιοχές στο Ναγκόρνο-Καραμπάχ
Πόλεις του Αζερμπαϊτζάν
Ζέβρα του Γκραντ

Η Ζέβρα του Γκράντ  (Equus quagga boehmi) είναι το μικρότερο από τα επτά υποείδη της ζέβρας.
Απαντά στην Υποσαχάρια  Αφρική.

Κατανομή
Το υποείδος αυτό κατανέμεται δυτικά στην Ζάμπια, την Λαϊκή Δημοκρατία του Κονγκό, την Κενυα και την Τανζανία αλλά και την Σομαλία και την Αιθιοπία.

Χαρακτηριστικά
Η ζεβρα του Γκράντ έχει ύψος 120 με 140 cm, και μάζα έως 300 kg. Ζει σε ομάδες μέχρι 18 ατόμων. Τυπικά ζει 20 έτη.

Ταξινόμσηση
Ο Duncan (1992) αναγνώρισε το ανώτερο υποείδος  (Equus quagga zambeziensis Prazak, 1898).Οι Groves και Bell (2004)  κατέληξαν στο συμπέρασμα ότι οι ζέβρες από τη δυτική Ζάμπια και το Μαλάουι δεν μπορούν να διακριθούν κεκλιμένα και ότι διαφέρουν ελάχιστα από άλλες ζέβρες της βόρειας πεδιάδας. Η μάλλον ήσσονος σημασίας διαφορά μεγέθους δεν δικαιολογεί μια ξεχωριστή υποεπιλεκτική κατάσταση για τη ζέβρα του Upper Zambezi. Συνεπώς, συνδυάζουν αυτές τις ζέβρες με τη ζέβρα του Grant (Equus quagga boehmi).

Πανίδα της Αφρικής
Σομαλική στρουθοκάμηλος

Η στρουθοκάμηλος της Σομαλίας (Struthio molybdophanes) είναι μεγάλο πτηνό που δεν μπορεί να πετάξει, ενδημικό στο Κέρας της Αφρικής. Ήταν  υποείδος της κοινής στρουθοκαμήλου, αλλά από το 2014 θεωρείται διακριτό είδος.

Μοριακά στοιχεία δείχνουν ότι το Ρήγμα της Ανατολικής Αφρικής χρησίμευσε ως γεωγραφικός φραγμός για την απομόνωση της ταξινομικής κατηγορίας από το υποείδος, την βόρειοαφρικανική στρουθοκάμηλο (S. c. camelus), ενώ οι οικολογικές και συμπεριφορικές διαφορές τις διατήρησαν γενετικά διαφορετικές από το γειτονικό  St. c. massaicus. Η εξέταση του μιτοχονδριακού DNA των ταξινομένων Struthio, συμπεριλαμβανομένης της εξαφανισμένης αραβικής στρουθοκαμήλου (S. c. syriacus), έχει βρει ότι η στρουθοκάμηλος της Σομαλίας είναι φυλογενετικά η πιο ξεχωριστή, που φαίνεται να έχει αποκοπεί από τον κοινό πρόγονο πριν από περίπου 3,6 έως 4,1 εκατομμύρια χρόνια.
Παράσιτα (ταινία)

Παράσιτα (κορεατικά: 기생충, μεταγραφή: Κισένγκτσουνγκ, μεταγραφή σε λατινικό: Gisaengchung) είναι νοτιοκορεατική μαύρη κωμωδία - θρίλερ ταινία του 2019 σε σκηνοθεσία Πονγκ Τσουν-χο. Στην ταινία πρωταγωνιστούν οι Σονγκ Κανγκ-χο, Λι Σουν-κιούν, Τσο Γιο-τζογνκ, Τσόι Γου-σικ και Παρκ Σο-νταμ, και ακολουθεί τα μέλη μιας φτωχής οικογένειας η οποία συνωμοτεί ώστε να προσληφθεί από μία πολύ πλουσιότερη οικογένεια, παριστάνοντας το επαγγελματικό προσωπικό.

Τα Παράσιτα πραγματοποίησαν την παγκόσμια πρεμιέρα τους στο φεστιβάλ των Κανών στις 21 Μαΐου 2019, όπου έγιναν η πρώτη κορεατική ταινία που κέρδισε το Χρυσό Φοίνικα και η πρώτη με ομόφωνη ψήφο από τη Ζωή της Αντέλ. Άρχισε να προβάλλεται στη Νότια Κορέα στις 30 Μαΐου 2019 και ακολούθησε η προβολή και στον υπόλοιπο κόσμο τους επόμενους μήνες. Η ταινία έλαβε πολύ καλές κριτικές και κατατάχθηκε ανάμεσα στις καλύτερες ταινίες της δεκαετίας. Η ταινία είχε συνολικά έσοδα 257 εκατομμυρίων δολαρίων παγκοσμίως, τα περισσότερα για ταινία του Μπονγκ Τζουν-χο, από τα οποία τα 74 εκατομμύρια στη Νότια Κορέα, όπου είναι η τρίτη δημοφιλέστερη ταινία όλων των εποχών από άποψη εσόδων.

Στα 92α βραβεία Όσκαρ ήταν υποψήφια για έξι βραβεία, συμπεριλαμβανομένων των Καλύτερη Ταινία, η πρώτη υποψηφιότητα για κορεατική ταινία σε αυτή την κατηγορία, Καλύτερος Σκηνοθέτης, Καλύτερο Πρωτότυπο Σενάριο, Καλύτερος Σχεδιασμός Παραγωγής και Καλύτερη Ξενόγλωσση Ταινία, κερδίζοντας τέσσερα, συμπεριλαμβανομένου του βραβείου Καλύτερης Ταινίας, καθιστώντας την την πρώτη ξενόγλωσση ταινία που κερδίζει το συγκεκριμένο βραβείο, και ο Πονγκ Τσουν-χο έλαβε το όσκαρ σκηνοθεσίας. Στις 77ες Χρυσές Σφαίρες κέρδισε το Βραβείο Καλύτερης Ξενόγλωσσης ταινίας και έλαβε επίσης τέσσερις υποψηφιότητες στα 73α BAFTA.

Παραπομπές

Εξωτερικοί σύνδεσμοι 
 Επίσημη ιστοσελίδα για Ηνωμένες Πολιτείες και Καναδά 
 Επίσημη ιστοσελίδα για Ηνωμένο Βασίλειο
 
 

Ταινίες του 2019
Ταινίες με κορεατική γλώσσα
Νοτιοκορεατικές ταινίες
Μαύρη κωμωδία (ταινίες)
Ταινίες σχετικά με δυσλειτουργικές οικογένειες
Νικητές Χρυσού Φοίνικα
Όσκαρ Καλύτερης Ταινίας
Ταινίες βραβευμένες με Όσκαρ Καλύτερης Ξενόγλωσσης Ταινίας
Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας
Δραματικές κωμικές ταινίες
Θρίλερ ταινίες
Ταινίες σε σκηνοθεσία Πονγκ Τσουν-χο
Ταινίες γυρισμένες στη Σεούλ
Ταινίες παραγωγής CJ Entertainment
Ταινίες σε σενάριο Πονγκ Τσουν-χο
Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Γεωργιανό Όνειρο

Το Γεωργιανό όνειρο - Δημοκρατική Γεωργία ( ) είναι πολιτικό κόμμα στη Γεωργία. Ιδρύθηκε την 19η Απριλίου 2012 από τον δισεκατομμυριούχο επιχειρηματία και πολιτικό Μπιτζίνα Ιβανισβίλι. Είναι το κυρίαρχο κόμμα της ομώνυμης εξαμελούς πολιτικής συμμαχίας που κέρδισε στις κοινοβουλευτικές εκλογές του 2012.

Ιστορία 
Η αρχή του κόμματος έγινε τον Δεκέμβριο του 2011 με το πολιτικό κίνημα Γεωργιανό Όνειρο του Ιβανισβίλι. Επίσημα ιδρύθηκε την 21η Απριλίου 2012 και, επειδή ο Ιβανισβίλι δεν ήταν πολιτογραφημένος στη Γεωργία τότε, η δικηγόρος Μανάνα Κομπακίτζε ανέλαβε προσωρινά και κατ'όνομα μόνο την προεδρία του κόμματος. Στο Γεωργιανό Όνειρο – Δημοκρατική Γεωργία συμμετείχαν πολλές αξιόλογες πολιτικές φυσιογνωμίες: ο πολιτικός, δημοσιογράφος και ακτιβιστής για τα ανθρώπινα δικαιώματα Σοζάρ Σουμπάρι, ο πρώην πρέσβης της Γεωργίας στην Ουάσιγκτον Τέντο Τζαπαρίτζε, ο διεθνής γκρανμαιτρ στο σκάκι Ζουράμπ Αζμαϊπαρασβίλι, ο επικεφαλής της Επιτροπής Άμυνας Ηρακλής Σεσιασβίλι, ο λογοτέχνης Γκουράμ Οντισαρια και ο διάσημος ποδοσφαιριστής Κάχα Κάλατζε.

Το Γεωργιανό Όνειρο αναμετρήθηκε με το πρώην κυβερνών κόμμα Ενωμένο Εθνικό Κίνημα (UMN) στις κοινοβουλευτικές εκλογές του 2012. Ο εξαμελής πολιτικός συνασπισμός Γεωργιανό Όνειρο συγκέντρωσε το 54,97% των ψήφων και τις 85 έδρες του κοινοβουλίου, ενώ το Ενωμένο Εθνικό Κίνημα πήρε το 40,34% των ψήφων.

Στις κοινοβουλευτικές εκλογές του 2016 κέρδισε ο πολιτικός συνασπισμός Γεωργιανό Όνειρο, συγκεντρώνοντας το 48,68% των ψήφων και τις 115 από τις 150 έδρες, ενώ το Ενωμένο Εθνικό Κίνημα πήρε το 27,11% των ψήφων και τις 27 έδρες.

Συνασπισμός Γεωργιανό Όνειρο 
Το κόμμα Γεωργιανό Όνειρο - Δημοκρατική Γεωργία ηγείται στον Συνασπισμό Γεωργιανό Όνειρο, που αρχικά αποτελούταν από έξι πολιτικά κόμματα διαφορετικής πολιτικής ιδεολογίας.

Κοινοβουλευτικές Παρατάξεις 

 Γεωργιανό Όνειρο: 59 έδρες
Γεωργιανό Όνειρο – Βιοκαλλιεργητές: 6 έδρες
Γεωργιανό Όνειρο – Για την περιφερειακή ανάπτυξη: 6 έδρες
 Γεωργιανό Όνειρο – Πράσινοι: 6 έδρες
Γεωργιανό Όνειρο – Ισχυρή Οικονομία: 10 έδρες
Γεωργιανό Όνειρο – Για ισχυρή Γεωργία: 6 έδρες

Πρώην κόμματα - μέλη 

 Η Γεωργία Μας - Ελεύθεροι Δημοκράτες - 8 έδρες (αποχώρησε από τον συνασπισμό και έγινε αντιπολιτευόμενο κόμμα την 5η Νοεμβρίου 2014)
 Εθνικό Φόρουμ - 6 έδρες (αποχώρησε από το συνασπισμό την 3η Απριλίου 2016)
 Ρεπουμπλικανικό Κόμμα Γεωργίας - 10 έδρες (αποχώρησε από τον συνασπισμό τον Μάρτιο του 2016)
 Η Βιομηχανία θα σώσει τη Γεωργία - 6 έδρες (αποχώρησε από τον συνασπισμό πριν τις εκλογές του 2016)
 Σοσιαλδημοκράτες για την Ανάπτυξη της Γεωργίας - 6 έδρες (τα μέλη αποχώρησαν τον Φεβρουάριο και το Μάρτιο του 2019 για θέματα σχετικά με το δικαστικό και το συνταξιοδοτικό σύστημα)
Συντηρητικό Κόμμα Γεωργίας - 6 έδρες (αποχώρησαν για τις Γεωργιανές διαδηλώσεις του 2019)

Παραπομπές 

Πολιτικά κόμματα στη Γεωργία